CELEX: 62021TN0702
Language: da
Date: 2021-10-30 00:00:00
Title: Sag T-702/21: Sag anlagt den 30. oktober 2021 — Ekobulkos mod Kommissionen

17.1.2022   
            
            
               DA
            
            
               Den Europæiske Unions Tidende
            
            
               C 24/45
            
         
      Sag anlagt den 30. oktober 2021 — Ekobulkos mod Kommissionen
      (Sag T-702/21)
      (2022/C 24/59)
      Processprog: bulgarsk
      
         Parter
      
      
         Sagsøger:»Ekobulkos« EOOD (Todorichene, Bulgarien) (ved advokat M. Dimitrov)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Europa-Kommissionen retsstridigt har forholdt sig passiv i forhold til klage SA.56620 (2020/FC), indgivet af »Ekobulkos« EOOD.
               
            
                  —
               
               
                  Kommissionen tilpligtes at betale de sagsomkostninger, som »Ekobulkos« EOOD har afholdt.
               
            
                  —
               
               
                  Subsidiært, for det tilfælde, at Kommissionen har taget stilling til klagen efter anlæggelsen af nærværende sag, tilpligtes Kommissionen at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om, at Kommissionen ikke er efterkommet sine forpligtelser i henhold til artikel 107 TEUF og 108 TEUF til at undersøge støtte, som medlemsstaterne yder.
               
            
                  2.
               
               
                  Andet anbringende om, at Kommissionen har undladt i medfør af artikel 12, stk. 1, andet afsnit, i Rådets forordning (EU) 2015/1589 (1) straks at undersøge selskabets klage SA.56620 (2020/FC) af 21. februar 2020 vedrørende mulig ulovlig statsstøtte.
               
            
                  3.
               
               
                  Tredje anbringende om, at Kommissionen har undladt at træffe den i henhold til artikel 15, stk. 1, i Rådets forordning (EU) 2015/1589 krævede afgørelse, hvormed det skal fastslås
                  
                              —
                           
                           
                              at den til Kommissionen anmeldte foranstaltning ikke udgør statsstøtte, eller
                           
                        
                              —
                           
                           
                              at foranstaltningen er forenelig med det indre marked, eller
                           
                        
                              —
                           
                           
                              at proceduren i henhold til artikel 108, stk. 2, TEUF skal indledes (»afgørelse om at indlede den formelle undersøgelsesprocedure«).
                           
                        
            
                  4.
               
               
                  Fjerde anbringende om, at Kommissionen har undladt at sende sagsøgeren en kopi af sin afgørelse i overensstemmelse med artikel [24], stk. 2, tredje afsnit, i Rådets forordning (EU) 2015/1589.
               
            
                  5.
               
               
                  Femte anbringende om, at Kommissionen har undladt at handle, selv efter den den 22. juni 2021 blev opfordret hertil efter artikel 265 TEUF.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).